
na spomen sedam žalosti i sedam radosti 

sv. Josipa. w 


Prva m o lit va. 

Sveti Josipe, najslavniji odhranitelju Isusa 
Krista i zaručnice bezgrješne djevice 
rije 1 Spomeni se na onu gorku žalost, koju 
si morao podnieti, kad si opazio, da je 
tvoja preljubezna zaručnica zatrudnjela, te 
si ju iz nježne ljubavi prama bližnjemu, hotio 
tajno pustiti. Ujedno spomeni se na neoče¬ 
kivanu radost, kada ti je angjeo naviestio 
tajnu utjelovljenja Sina Božjega i očitovao 
volju Božju, da ostaneš uz Mariju. Po ovoj 
tvojoj žalosti i radosti izprosi mi od Boga 
pravu poniznost i pođpunu odanost u volju 

Božju. Amen. 

Oče naš , . , Zdravo Marijo . 

Druga molitva. 

Sveti Josipe, najslavniji odhranitelju Isusa 

Krista i zaručnice bezgrješne djevice Ma¬ 
rije ! Spomeni se na onu gorku žalost, koju 
si oćutio s nesmiljenosti i tvrdosti betlemskih 
stanovnika, koji su Isusu i Mariji uzkratili 
svoje stanove, te si s njimi morao skloniti 
se u kukavnu štalu. Ujedno spomeni se i na 
neizrecivu radost, koju si uživao onda, kada 
si vidio, da se božanskomu Sinu, premda u 
štali rodjenomu, dolaze klanjati ne samo pa¬ 
stiri, već i tri mudraca s iztoka, a angjeli 
mu slavu pjevaju! Po ovoj tvojoj žalosti i 
radosti, izprosi mi milost, da u siromaštvu 
budem strpljiv i da srce moje nikada ne 
teži za vremenitimi dobri, niti za radostmi i 
slavom svieta. Amen. 

Oče naš. . . Zdravo Marijo ... 

Treća molitva. 

Sveti Josipe, najslavniji odhranitelju Isusa 
Krista i zaručnice bezgrješne djevice Ma¬ 
rije I Spomeni se na onu gorku žalost, koju 
si onda ćutio, kada si vidio, gdje kod ohre- 
zavanja božansko Diete prvi put svoju ne- 








precjenjenu krv lije za spas ljudskoga roda 
Ujedno spomeni se i na onu neopisivu ra¬ 
dost, koju si uživao, kada si mu po nalogu 
angjela Gabriela nadjenuo sladko ime: Isus 
Po ovoj tvojoj žalosti i radosti, molim te: 
izprosi mi milost, da se budem mogao svega 
odreći, što bi me priećilo na putu k vječ¬ 
nomu spasu. Amen. 

Oće naš . . . Zdravo Marijo . . . 



etvrta molitva. 


Sveti Josipe, najslavniji odhranitelju Isusa 
Krista i zaručnice bezgrješne djevice Ma¬ 
rije 1 Spomeni se na onu gorku žalost, koja 
ti je srce ranila, kada si čuo proročke rieči 
starca Simeona, da će oštri mač boli, pro¬ 
bosti dušu tvoje preljubljene zaručnice. Ujedno 
spomeni se i na onu svetu radost, koju si 
oćutio onda, kada ti je isti starac Simeon j, 

objavio, da će Isus biti mnogim na spa¬ 
senje u Izraelu. Po ovoj tvojoj žalosti i ra¬ 
dosti, molim te: sačuvaj mi milost, da bu- 
dein jak sve nevolje strpljivo podnieti. Amen. 

0ce naš . . . Zdravo Marijo . . . 

Peta molitva. -'■■JJjlj 

Sveti Josipe, najslavniji ođhranitelju Isusa 
Krista i zaručnice bezgrješne djevice Ma¬ 
rije I Spomeni se na onu gorku žalost, koja 
ti je srce ranila, kada si po nalogu angje- 
lovu morao s Isusom i Marijom ostaviti 
milu domovinu i pobjeći u Egipat, da iz¬ 
bjegneš okrutnomu kralju Herodu. Ujedno 
spomeni se na onu veliku radost, koju si 
ćutio, kada si vidio, da se u nazočnosti 
tvoga božanskoga djeteta ruše i padaju kumiri 
sa oltara poganskih hramova. Po ovoj tvojoj 
žalosti i radosti, molim te: izprosi mi sveti 
strah, da uzmognem sve grješne prigode 
bježati i sve kumire grieha i opačina za 
uvieke odbaciti iz srca svoga. Amen. 

OČe naš . . . Zdravo Marijo . . . 

v 

Šesta molitva. 

Sveti Josipe, najslavniji ođhranitelju Isusa 
Krista i zaručnice bezgrješne djevice Ma¬ 
rije 1 Spomeni se na onu očinsku žalost, 
koju si ćutio, kada si na povratku iz Jeru- 
solima izgubio đvanaeslgodišnjega Isusa. 
Ujedno spomeni se na onu veliku radost, 


koja je napunjavala tvoje očinsko srce, kada 
si ga nakon tri dana u hramu opet našao. 

Po ovoj tvojoj žalosti i radosti, molim te: 
izprosi mi milost svojim moćnim zagovorom, 
da nikada ne padnem u koji težki grieh, te \ 
izgubim Isusa Spasitelja moga. Amen. 

Oče naš . . . Zdravo Marijo . . . 

Sedma molitva. 

Sveti Josipe, najslavniji odhranitelju Isusa 
Krista i zaručnice bezgrješne djevice Ma¬ 
rije ! Spomeni se na onu gorku žalost, koja 
je obuzela srce tvoje, kada si predvidjao, 
kako će te smrt razstaviti od Isusa i Marije, 
koje si tako žarko ljubio 1 Ujedno spomeni 
se i na onu nebesku radost, koju si uživao, 
kada si u naručaju Isusovu i Marijinu umirao. 

Po ovoj tvojoj žalosti i radosti, molim te, o 
sveti zaštitnice 1 izprosi mi od Isusa i Ma¬ 
rije sretnu smrt. Amen. 

Oče naš . . . Zdravo Marijo . . . 

Zaglavak. 

0 Gospodine Isuse Kriste, Ti Bog svake 

utjehe I koji si doduše dopustio, da se sv. 

josip, Tvoj odhranitelj, zbog Tebe razžalosti, 
"a zatim mu opet dao okusiti neizrecive ra¬ 
dosti : mi nevoljni grješnici, koji se po¬ 
božno spominjemo njegovih žalosti i radosti, 
molimo Te najponiznije, zasladi nam nje¬ 
govim zagovorom sve gorčine života i smrti 
i privedi nas u vječnu radost, gdje Ti s Bo¬ 
gom Ocem i Duhom svetim jednaki Bog 
živiš i kraljuješ po sve vieke vjekova. Amen. 

